Document ID: 32014D0708

PROVEDBENA ODLUKA KOMISIJE
оd 9. listopada 2014.
o izmjeni Odluke 2003/467/EZ u pogledu proglašavanja određenih regija Poljske službeno slobodnima od enzootske leukoze goveda
(priopćeno pod brojem dokumenta C(2014) 7141)
(Tekst značajan za EGP)
(2014/708/EU)
EUROPSKA KOMISIJA,
uzimajući u obzir Ugovor o funkcioniranju Europske unije,
uzimajući u obzir Direktivu Vijeća 64/432/EEZ od 26. lipnja 1964. o zdravstvenim problemima životinja koji utječu na trgovinu govedima i svinjama unutar Zajednice (1), a posebno njezin Prilog D poglavlje I. točku E,
budući da:
(1)
Direktiva 64/432/EEZ primjenjuje se na trgovinu govedima i svinjama unutar Unije. Njome se određuju uvjeti uz koje je države članice ili njihove regije moguće proglasiti službeno slobodnima od enzootske leukoze goveda u pogledu stada goveda.
(2)
U Prilogu III. Odluci Komisije 2003/467/EZ (2) nalazi se popis država članica i njihovih regija koje su proglašene službeno slobodnima od enzootske leukoze goveda.
(3)
Poljska je Komisiji dostavila dokumentaciju kojom se dokazuje da dvanaest administrativnih regija (pokrajina) unutar zapadnopomeranske veće administrativne jedinice (vojvodstva) udovoljava uvjetima iz Direktive 64/432/EEZ za dobivanje statusa područja službeno slobodnih od enzootske leukoze goveda.
(4)
Na temelju ocjene dokumentacije koju je dostavila Poljska predmetne regije trebalo bi proglasiti službeno slobodnima od enzootske leukoze goveda.
(5)
Prilog III. Odluci 2003/467/EZ potrebno je stoga na odgovarajući način izmijeniti.
(6)
Mjere predviđene ovom Odlukom u skladu su s mišljenjem Stalnog odbora za bilje, životinje, hranu i hranu za životinje,
DONIJELA JE OVU ODLUKU:
Članak 1.
Prilog III. Odluci 2003/467/EZ mijenja se u skladu s Prilogom ovoj Odluci.
Članak 2.
Ova je Odluka upućena državama članicama.
Sastavljeno u Bruxellesu 9. listopada 2014.

Labels: 18
6